สาขานี้เป็นสาขาที่ 2 เพิ่งเปิดไปเมื่อเดือนเมษายน 58 อยู่ที่ welcome town ห่างจากปากทางพัทยากลางประมาณ 300 เมตร เป็นร้านของคุณเค้ก วง B5 ร้านหาไม่ยากค่ะ ร้านนี้อาหารอร่อยหลายอย่างโดยเฉพาะพิซซ่าและเบเกอรี่  ถ้ามีโอกาส กลับไปซ้ำแน่นอน โดยเฉพาะพิซซ่า
เมนูที่สั่งคราวนี้คือ
1.Cream of mushroom with truffle oil ซุปครีมเห็ดโรยน้ำมันเห็ดทรัฟเฟิ่ล เสริฟมาพร้อมกับขนมปัง home made ขนมปังเหนียวนุ่มอร่อยมาก ส่วนซุปอร่อยค่ะ แต่ทานๆไปจะรู้สึกเลี่ยนนิดนึงค่ะ
2.Drunken calamari black spaghetti สปาเกตตี้เส้นดำ(ผสมดีหมึก) ผัดขี้เมาหมึก รสชาติดีค่ะ แต่แอบผิดหวังนิดนึง คือ นึกว่าจะเหมือนกับที่เคยทาน ที่เอาดีหมึกมาผัดรวมกับเส้นด้วย	จานนี้แอบน้ำมันเยอะนิดนึง
3. Salmon delight -smoked salmon, herbed mascarpone แซลมอนรมควัน ชีสมาสคาร์โปเน่ อร่อยลงตัว ชอบมากค่ะ
4. น้ำอโวคาโดปั่น หวานน้อย ดีมากค่ะ แทบจะไม่ใส่น้ำเชื่อมเลยค่ะ
5. พิซซ่า สั่งกลับบ้านค่ะ แป้งอร่อยมากค่ะ
